Budućnost Međunarodnog krivičnog suda
Analitičari smatraju da je MSK još daleko od toga da postane istinski međunarodni sud
Glavni tužilac Luis Moreno Okampo postao je globalno lice Međunarodnog krivičnog suda. Izricanje presude Tomasu Lubangi za njega je bio veliki trenutak. Optužnica protiv Lubange bila je isključivo zasnovana na slanju djece u oružane sukobe. Analitičar Fil Klark sa Londonskog univerziteta smatra međutim da su svrha i domet suda ograničeni. Međunarodni krivični sud je, uz Demokratsku republiku Kongo, pokrenuo istrage još sedam slučajeva u Africi. Među njima je i istraga Božje vojske otpora u Ugandi čiji je lider, Džozef Koni, takođe optužen za prisilno regrutovanje desetina hiljada djece. Koni je ovih dana privukao pažnju svjetskih medija nakon što je video, u kojem se podvlače optužbe protiv njega, postao hit na internetu. Analitičar Fil Klark ističe da je sud ipak nedosljedan u pogledu svojih ciljeva. Tri stalne članice Savjeta bezbjednosti Ujedinjenih nacija - Sjedinjene Države, Rusija i Kina, odbile su da potpišu statut te institucije, uz obrazloženje da strahuju zbog politički motivisanih suđenja. Klark navodi da tužilac Moreno Okampo razvija bolje odnose sa predsjednikom Obamom. Luisa Morena-Okampa, koji odlazi u junu, naslijediće Fatu Bensuda iz Gambije, što će biti prvi put da neko iz Afrike bude na položaju glavnog tužioca ovog suda.